boktrykkpresse
Store norske leksikon,Samfunn,Medier,Grafisk industri,Teknologi og materialer i grafisk industri
Boktrykkpresse er betegnelsen på en presse for trykking av typografiske trykkformer i høytrykk. Trykkmetoden er nesten helt gått av bruk.
Boktrykkpresser var av tre hovedtyper:  digelpresser, der både fundamentet for trykkformen og platen for papiret (digelen) var plane  sylinderpresser, hvor trykkformen på et plant fundament gav trykk til papiret på en sylinder  rotasjonspresser, hvor trykket foregikk mellom uavbrutt roterende form- og trykksylindre på sammenhengende papir fra store ruller Fra slutten av 1960-årene overtok offsetpresser boktrykkpressenes funksjon, og i dag er også digitalt trykk en ofte brukt metode for trykking av bøker og trykksaker. Les mer i Store norske leksikon boktrykk boktrykker boktrykkerkunst